חברת יש נכסים, העוסקת באיתור ושיווק קרקעות חקלאיות בבעלות פרטית, השלימה רכישת 24 דונם של קרקעות חקלאיות בפרדס חנה תמורת 4.5 מיליון שקל. הקרקעות נרכשו בשלוש חלקות שונות בקרבה לאיזור המסחרי החדש של פרדס חנה על דרך הנדיב, שמחברת בין כביש בנימינה לכביש 65.
הקרקעות שנרכשו מצטרפות ל-60 דונם של קרקעות שרכשה יש נכסים החל משנת 2009. עד היום מכרה החברה כ-50 דונם למעל 100 משקיעים שמגלים עניין באיזור.
מנכ"ל החברה, יקיר מלכה, מסר כי "הקרקעות שאנחנו משווקים רושמות עלייה חדה במחירים ויוצרות תשואה גבוהה למשקיעים. חלקות שרכשנו לפני שנתיים הכפילו את ערכן". לדבריו, החברה מוכרת בתקופה האחרונה מגרשים של חצי דונם בפרדס חנה תמורת 130 אלף שקל. "אנחנו מאמינים כי הפשרת הקרקעות תעלה את ערכן באופן משמעותי, ולכן שומרים על חלק גדול מהקרקעות בבעלות החברה", ציין מלכה.